Domstolens kendelse (Femte Afdeling) af 8. april 2011 - Aurora Elena Sfichi mod Direcţia Generală a Finanţelor Publice Suceava Administraţia Finanţelor Publice Suceava, Administraţia Fondului pentru Mediu (sag C-29/11) og Adrian Ilaş mod Direcţia Generală a Finanţelor Publice Suceava, Administraţia Finanţelor Publice Suceava, Administraţia Fondului pentru Mediu (sag C-30/11) (anmodninger om præjudiciel afgørelse fra Tribunalul Suceava - Rumænien)
(Forenede sager C-29/11 og C-30/11) 1
(Procesreglementets artikel 104, stk. 3, første afsnit - interne afgifter - artikel 110 TEUF - miljøafgift pålagt ved første indregistrering af motorkøretøjer)
Processprog: rumænsk
Den forelæggende ret
Tribunalul Suceava
Parter i hovedsagen
Sagsøgere: Aurora Elena Sfichi (sag C-29/11) og Adrian Ilaş (sag C-30/11)
Sagsøgte: Direcţia Generală a Finanţelor Publice Suceava Administraţia Finanţelor Publice Suceava, Administraţia Fondului pentru Mediu (sag C-29/11) og Direcţia Generală a Finanţelor Publice Suceava, Administraţia Finanţelor Publice Suceava, Administraţia Fondului pentru Mediu (sag C-30/11)
Sagens genstand
Anmodning om præjudiciel afgørelse - Tribunalul Suceava - indregistrering af brugte motorkøretøjer, der tidligere har været indregistreret i andre medlemsstater - nationale retsforskrifter, hvorefter den første indregistrering af disse køretøjer er underlagt betaling af en miljøafgift, skønt brugte køretøjer, der allerede befinder sig på det nationale marked, er fritaget for betaling af denne afgift ved en ny indregistrering - de nationale retsforskrifters forenelighed med artikel 110, stk. 1 og 2, TEUF - hindring for de frie varebevægelser
Konklusion
Artikel 110 TEUF skal fortolkes således, at den er til hinder for, at en medlemsstat indfører en miljøafgift for motorkøretøjer ved deres første indregistrering i medlemsstaten, hvis denne afgiftsforanstaltning indføres på en sådan måde, at den afskrækker fra ibrugtagning i nævnte medlemsstat af brugte køretøjer købt i andre medlemsstater, uden dog at afskrække fra køb af brugte køretøjer af samme alder og med samme slitage på det indenlandske marked.
____________
1 -
2 - EUT C 113 af 9.4.2011.